*[GINOP-5.3.10-17-2017-00001](#it1)*

**TÁJÉKOZTATÓ**

**a Létszámleépítések megelőzése és kezelése**

**Gazdaságfejlesztési és Innovációs Operatív Program 5.3.10-17 munkaerőpiaci programról**

A Hajdú-Bihar Megyei Kormányhivatal Foglalkoztatási Főosztálya ezúton tájékoztatja a
GINOP-5.3.10-17-2017-00001 Létszámleépítések megelőzése és kezelése című kiemelt projektről.

Az Európai Unióhoz történő csatlakozást követően hazánk jogosulttá vált igénybe venni azokat a támogatási formákat, amelyeket a közösség a tagok számára nyújt. Egyik ilyen támogatási forrás az Európai Szociális Alap (ESZA), amelynek többek között fontos célkitűzése, hogy csökkentse a tagországok munkanélküliségét. Az ESZA támogatja a Létszámleépítések megelőzése és kezelése elnevezésű munkaerőpiaci programot, amely személyre szabott szolgáltatásokkal, képzéssel kívánja segíteni az elbocsátás alatt álló vagy várhatóan létszámleépítéssel érintett munkavállalók újbóli elhelyezkedését, a munkanélkülivé válásuk kivédését. A munkaerőpiaci program lebonyolítói a kormányhivatalok, szorosan együttműködve a járási hivatalokkal.

A projekt célja, hogy segítséget nyújtson a várhatóan létszámleépítéssel érintett munkavállalóknak még a munkaviszony megszűnését megelőzően az újbóli elhelyezkedés, a munkanélkülivé válás megelőzése érdekében. A programba az a munkavállaló vonható be, akit a munkáltatója által bejelentett csoportos létszámcsökkentés érint (a Munka törvénykönyvéről szóló 2012. évi I. törvény 71. §-a szerint) vagy akinek a munkaviszonya várhatóan egy éven belül megszűnik és ezt a munkaadó a munkavállalóval és az állami foglalkoztatási szervvel előzetesen írásban közölte.

A konstrukció célja olyan „outplacement" szolgáltatások és képzések finanszírozása, amely az érintett munkavállalók segítését célozza és nem közvetlenül a vállalatnak nyújt támogatást. Ez egy olyan személyre szabott szolgáltatáscsomagot jelenthet, amelynek része a munkaerőpiaci szolgáltatások biztosítása (tanácsadás, mentorálás); az újbóli elhelyezkedés és/vagy szakmaváltás lehetőségeinek felmérése; támogatás biztosítása a munkavállaló képzéséhez, kompetencia fejlesztéséhez még a munkaviszonyának megszűnése előtt.

A létszámleépítést bejelentő munkáltatótól együttműködést vár a program annak érdekében, hogy a munkavállaló a munkaidő egy részében képzésen vagy szolgáltatáson vehessen részt.

Amennyiben érdeklődik a program által kínált támogatásokról, kérem, írásban jelezze a munkaeropiac@hajdu.gov.hu e-mail címen vagy Homovics-Pető Kinga projekt munkatársnak a homovics.peto.kinga@hajdu.gov.hu elérhetőségen, hogy milyen időpont lenne alkalmas Ön számára egy személyes egyeztetésre.

